WB ຄາດວ່າ ເສດຖະກິດລາວ ຈະຂະຫຍາຍຕົວຂຶ້ນ ເຖິງ 8.3% ໃນປີ 2011-2012 ນີ້ 
ນັກເສດຖະສາດຂອງທະນາຄານໂລກ ຄາດວ່າ ເສດຖະກິດລາວ ໃນແຜນການປີນີ້ ຈະຂະຫຍາຍຕົວຂຶ້ນເຖິງ 8.3% ຍ້ອນມີພາກອຸດສາຫະກໍາ ຂຸດຄົ້ນແຮ່ທາດ ເປັນປັດໄຈຊຸກຍູ້.
ນັກເສດຖະສາດຂອງທະນາຄານໂລກ ຄາດໝາຍວ່າ ເສດຖະກິດຂອງລາວ ໃນແຜນການ ປີ 2011-2012 ນີ້ ຈະຂະຫຍາຍຕົວຂຶ້ນເຖິງ 8 3% ໂດຍມີພາກອຸດສາຫະກໍາ ຂຸດຄົ້ນແຮ່ທາດ ເປັນປັດໃຈຊຸກຍູ້ທີ່ສໍາຄັນ ທ່ານ ນາງ Genevieve Boyreau ນັກເສດຖະສາດ ຂອງທະນາຄານໂລກ ປະຈໍາ ປະເທດລາວ ໄດ້ໃຫ້ການ ຢືນຢັນຕໍ່ກອງປະຊຸມເພື່ອ ທົບທວນຄືນກ່ຽວກັບການ ພັດທະນາເສດຖະກິດ ໃນ ພູມີພາກເອເຊຍຕາເວັນ ອອກແລະປາຊີຟິກ ທີ່ຈັດ ຂຶ້ນຢູ່ກຸງໂຕກຽວ ປະເທດ ຍີ່ປຸ່ນ ໃນວັນທີ 23 ພຶດສະ ພານີ້ວ່າ ສະເພາະການພັດ ທະນາທາງເສດຖະກິດໃນ ລາວໃນໄລຍະ 6 ເດືອນຕົ້ນ ປີຂອງແຜນການປະຈໍາປີ 2011-2012 ນີ້ ເຮັດໃຫ້ ທະນາຄານໂລກໄດ້ມີການ ປັບປ່ຽນຄາດໝາຍການ ຂະຫຍາຍຕົວທາງເສດຖະ ກິດໃນລາວຈາກລະດັບ 7 5% ຂຶ້ນມາເປັນ 8 3% ໃນຕະຫລອດແຜນການ ປີນີ້ ປັດໄຈສໍາຄັນທີ່ເຮັດໃຫ້ທະນາຄານໂລກ ຕ້ອງມີການປັບປ່ຽນລະດັບຄາດໝາຍດັ່ງກ່າວ ກໍ ຍ້ອນວ່າ ມີປັດໄຈໃນຫຼາຍໆ ດ້ານ ທີ່ສົ່ງຜົນດີຕໍ່ການພັດທະນາທາງເສດຖະກິດໃນລາວ ໂດຍທີ່ສໍາຄັນ ແມ່ນການຂະຫຍາຍການຜະລິດໃນພາກອຸດສະຫະກໍາຂຸດຄົ້ນແຮ່ທາດ ທີ່ ສົມທົບດ້ວຍລາຄາແຮ່ຄໍາ ແລະທອງແດງໃນຕະຫຼາດໂລກກໍ່ໄດ້ມີການປັບລາຄາສູງຂຶ້ນ ຢ່າງຕໍ່ເນື່ອງ ນອກຈາກນັ້ນ ກໍແມ່ນ ປັດໄຈດ້ານກະສິກໍາ ທີ່ຄາດວ່າ ລາວຈະ ສາມາດເພີ່ມຜົນຜະ ລິດໄດ້ຫຼາຍກວ່າໃນ ປີກາຍ ທີ່ໄດ້ຮັບຜົນ ກະທົບຢ່າງໜັກຈາກ ພະຍຸໂຊນຮ້ອນ ສ່ວນ ໃນພາກບໍລິການ ການທ່ອງທ່ຽວ ການ ຄ້າ ການຂົນສົ່ງ ແລະ ໂທຄົມມະນາຄົມນັ້ນ ກໍ່ມີທ່າອ່ຽງຂະຫຍາຍຕົວເພີ່ມຂຶ້ນຢ່າງຕໍ່ເນື່ອງ ຊຶ່ງກໍເຊັ່ນດຽວກັນກັບ ໃນພາກການກໍ່ສ້າງທີ່ໄດ້ຮັບຜົນດ້ານບວກຈາກໂຄງການກໍ່ສ້າງ ສູນການປະຊຸມ, ບ້ານພັກ, ໂຮງແຮມ, ການຂະຫຍາຍສະໜາມບິນວັດໄຕ ແລະສິ່ງອໍາ ນວຍຄວາມສະດວກຄົບຊຸດ ເພື່ອຮອງຮັບກອງປະຊຸມສຸດຍອດຜູ້ນໍາອາຊຽນ-ສະຫະ ພາບຢູໂຣບ (ASEM) ຄັ້ງທີ 9 ໃນເດືອນພະຈິກປີນີ້ ຢູ່ນະຄອນວຽງຈັນ ຊຶ່ງການປັບປ່ຽນຄາດໝາຍຂອງທະນາຄານໂລກໃນຄັ້ງຫລ້າສຸດນີ້ ນັບວ່າສອດຄ່ອງ ກັບແຜນການ ຂອງລັດຖະບານລາວທີ່ວາງໄວ້ກ່ອນໜ້ານີ້ ກໍຄືການວາງຄາດໝາຍໄວ້ວ່າ ຍອດຜະລິດພັນລວມພາຍໃນ (GDP) ໃນແຜນການປີ 2011-2012 ນີ້ ຈະມີມູນຄ່າລວມ ເຖິງ 70,200 ຕື້ກີບ ຫລືຄິດເປັນອັດຕາສະເລ່ຍທີ່ເພີ້ມຂຶ້ນຈາກແຜນການປີ 2010-2011 ເຖິງ 8 3% ນັ້ນເອງ ຍິ່ງໄປກວ່ານັ້ນ ກອງປະຊຸມໃຫຍ່ຄັ້ງທີ 9 ຂອງພັກປະຊາຊົນປະຕິວັດລາວ ກໍໄດ້ວາງເປົ້າໝາຍທີ່ຈະພັດທະນາເສດຖະກິດ ໃນໄລຍະແຕ່ 2011-2015 ໃຫ້ຂະຫຍາຍຕົວໃນ ອັດຕາສະເລ່ຍ ບໍ່ຫລຸດ 8% ຕໍ່ປີ ຊຶ່ງຈະເປັນຜົນເຮັດໃຫ້ຍອດຜະລິດຕະພັນລວມພາຍ ໃນປະເທດ ຫລື GDP ຂອງລາວມີມູນຄ່າລວມ ທີ່ສາມາດສະເລ່ຍເປັນລາຍຮັບຂອງ ປະຊາຊົນລາວໄດ້ ໃນລະດັບສູງຂຶ້ນເປັນເຖິງ 1,700 ໂດລາ ຕໍ່ຄົນຕໍ່ປີ ແລະກໍທັງຍັງຈະ ເຮັດໃຫ້ອັດຕາຄວາມຍາກຈົນຂອງປະຊາຊົນລາວຫລຸດລົງເຫລືອຢູ່ບໍ່ເກີນ 10% ຂອງ ຈຳນວນປະຊາກອນທັງໝົດໃນປີ 2015 ເພື່ອກ້າວໄປສູ່ການຫລຸດພົ້ນຈາກສະພາບດ້ອຍ ພັດທະນາພາຍໃນປີ 2020 ດັ່ງທີ່ທ່ານ ສົມສະຫວາດ ເລັ່ງສະຫວັດ ຮອງນາຍົກລັດຖະ ມົນຕີ ຜູ້ຊີ້ນໍາວຽກງານດ້ານເສດຖະກິດຂອງລັດຖະບານລາວ ໄດ້ໃຫ້ການຢືນຢັນວ່າ: ກ່ອນໜ້ານີ້ The Economist ຊຶ່ງເປັນວາລະສານທາງດ້ານເສດຖະກິດລະດັບນໍາໜ້າ ຂອງໂລກ ປະຈໍາປີ 2012 ນີ້ວ່າ ລາວເປັນປະເທດທີ່ຖືກຄາດໝາຍວ່າ ຈະມີອັດຕາການ ຂະຫຍາຍໂຕທາງເສດຖະກິດສູງສຸດໃນ 10 ອັນດັບຂອງໂລກ ກໍຄືໃນອັດຕາສະເລ່ຍ ບໍ່ຕໍ່າກວ່າ 7 9% ແລະທາງດ້ານທະນາຄານພັດທະນາເອເຊຍ (ADB) ກໍຄາດໝາຍວ່າ ເສດຖະກິດຂອງລາວໃນປີ 2012 ນີ້ຈະຂະຫຍາຍໂຕເພີ້ມຂຶ້ນພຽງບໍ່ເກີນ 7 6% ເທົ່ານັ້ນ